স্বামী বিবেকানন্দের জন্ম-সার্ধশতবর্ষ
২০১২ সালে স্বামী বিবেকানন্দের জন্ম-সার্ধশতবর্ষ উপলক্ষে শিকাগোর কাউন্সিল ফর আ পার্লামেন্ট অফ ওয়ার্ল্ড রিলিজিয়ন্স-এর উদ্যোগে মেরিল্যান্ডের বার্টনভিলের ইনস্টিটিউট অফ ওয়ার্ল্ড রিলিজিয়নস (ওয়াশিংটন কালীবাড়ি) একটি তিন দিন-ব্যাপী সম্মেলনের আয়োজন করে।
মার্কিন যুক্তরাষ্ট্রে হিন্দুধর্ম
স্বামী বিবেকানন্দ ১৮৯৩ সালে শিকাগোর ওয়ার্ল্ড’স পার্লামেন্ট অফ রিলিজিয়ন-এ ভাষণ দিয়েছিলেন। তিনি দুই বছর মার্কিন যুক্তরাষ্ট্রে ছিলেন এবং শিকাগো, ডেট্রয়েট, বস্টন ও নিউ ইয়র্কে বক্তৃতা দিয়েছিলেন। ১৯০২ সালে স্বামী রামতীর্থ মার্কিন যুক্তরাষ্ট্রে আসেন। তিনিও দুই বছর সেদেশে থেকে বেদান্ত দর্শন প্রচার করেন। ১৯২০ সালে পরমহংস যোগানন্দ বস্টনে আয়োজিত ইন্টারন্যাশানাল কংগ্রেস অফ রিলিজিয়াস লিবারালস-এ ভারতের প্রতিনিধি হিসেবে যোগ দেন।